钦定古今图书集成/明伦汇编/家范典/第084卷 > 《请勿断付罪人妻妾与他人疏》孔思迪
## 钦定古今图书集成/明伦汇编/家范典/第084卷 > 《请勿断付罪人妻妾与他人疏》孔思迪

人伦之中，夫妇为重。比见内外大臣得罪就刑者，其
妻妾即断付他人，似与国朝旌表贞节之旨不侔，夫
亡终制之令相反。况以失节之妇，配有功之人，又与
前贤所谓娶失节者以配身，是己失节之义不同。今
后凡负国之臣，籍没奴婢财产，不必罪其妻子，当与
刑者则孥戮之，不必断付他人。庶使妇人均得守节。
“请著为令。”